
R E F E R A T  D E  A P R O B A R E 
pentru modificarea Hotărârii Consiliului Local  nr. 73/2010 privind aprobarea transferului managementului asistenţei medicale al Spitalului Municipal Brad,
 judeţul Hunedoara de la Ministerul Sănătăţii la Consiliul Local al Municipiului 
Brad, judeţul Hunedoara, astfel cum a fost  modificată  prin H.C.L. nr. 
37/2015,  H.C.L. nr. 81/2015, H.C.L. nr. 106/2016, H.C.L. nr. 34/2017,  
H.C.L. nr. 165/2020, H.C.L. nr. 117/2021H.C.L. nr. 194/2021, 

H.C.L. nr. 3/2023 și respectiv prin H.C.L. nr. 59/2023
Prin Legea nr. 310/2022 a fost modificat art. 187 alin. 2 lit. b din Legea  nr. 95/2006 privind reforma în domeniul sănătăţii şi pentru modificarea unor acte normative în domeniul sănătăţii, republicată cu modificările și completările ulterioare, astfel:
 „[…] (2) Membrii consiliului de administraţie pentru spitalele publice din reţeaua autorităţilor administraţiei publice locale sunt:

…. b) 3 reprezentanţi numiţi de consiliul judeţean ori consiliul local, după caz, respectiv de Consiliul General al Municipiului Bucureşti, dintre care unul să fie economist;”.
Prin adresa nr. 3882/19.04.2024, înregistrată la Primăria Municipiului Brad sub nr. 28836/19.04.2024, Spitalul Municipal Brad ne aduce la cunoștință faptul că domnul Călin – Gheorghe DINEȘ, membru în cadrul Consiliului de Administrație al Spitalului Municipal Brad, numit de către Consiliul Local al Municipiului Brad prin Hotărârea nr. 59/30.03.2023, a demisionat din cadrul Consiliului de Administrație al Spitalului Municipal Brad.

Față de cele de mai sus am inițiat prezentul proiect de hotărâre prin care am propus modificarea art. 4 din Hotărârea Consiliului Local nr. 73/2010, modificată prin H.C.L. nr. 37/2015, H.C.L. nr. 81/2015, H.C.L. nr. 106/2016, H.C.L. nr. 34/2017,  H.C.L. nr. 165/2020, H.C.L. nr. 117/2021, H.C.L. nr. 3/2023 și respectiv prin H.C.L. nr. 59/2023, în sensul desemnării unui reprezentant al Consiliului Local al Municipiului Brad pentru a face parte ca membru din Consiliul de Administrație al Spitalului Municipal Brad.
Precizez că las la latitudinea Consiliului Local al Municipiului Brad desemnarea acestui reprezentant.                                                                                                                                                                                                                                               
În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.

În susţinerea propunerii mele invoc prevederile Legii nr. 310/2022 privind aprobarea Ordonanței nr. 18/2021 pentru modificarea şi completarea Legii nr. 95/2006 privind reforma în domeniul sănătăţii şi pentru modificarea unor acte normative în domeniul sănătăţii, precum şi pentru abrogarea art. 4 din Legea nr. 584/2002  privind măsurile de prevenire a răspândirii maladiei SIDA în România şi de protecţie a persoanelor infectate cu HIV sau bolnave de SIDA, ale art. 178 alin. 1 lit. f, art. 187 alin. 1, alin.  2 lit. b, alin. 5 și alin. 8 coroborat cu art. 187  alin. 13 din Legea nr. 95/2006 privind reforma în domeniul sănătăţii,  republicată şi actualizată, ale art. 88 alin. 1 lit. d, alin. 1^1 din Legea nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările și completările ulterioare, ale art. 129 alin.1, art. 129 alin. 2 lit. d, alin. 7 lit. c din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.  

